واحد لاصال في كازا سيفطات لكَاع العيالات لي كيترينيو فيها ايمايل فيه أنهم خاصهم يتسترو وممنوع يلبسو شورطات قصار او كولون لاصق وحتى سوتيامات ديال الرياضة لا. لاصال لي سميتها Gym factory قالت فايميلها بأن أي مرا محتارماتش هاد القوانين غادي يحبسوها متبقاش تريني ولابونمون ديالها غادي تحسب ملغية. ملي بحال هاد الأفعال كتصدر من مكان ديال الرياضة فهو أمر كيخلع، لأن مولاه ولا مولاتو عندو عادي راجل يتريني ومعري صدرو، وملي بنت دير الرياضة بالحوايج لي تكون فيهم مرتاحة فهادشي كيتمسى مخالفة للقانون. هاد الدواعش بغاو العيالات يترينيو بالجلابة والزيف يمكن. الامايل خلق جدل كبير بين الناس، ومنهم لي غادي يخرجو من عندو لأن تفكيرو متخلف وميستحقش يبقاو عندو من الأصل. 
صال مدعششة فكازا: ممنوع الرياضة بالشورطات والكولونات ولي خالفات نجريو عليها